google/wiki40b huggingface dataset:
Visuell kommunikasjon

Visuell kommunikasjon er formidling av ideer og informasjon ved hjelp av bilder og synsinntrykk. Visuell kommunikasjon omfatter særlig todimensjonale framstillinger som bokstaver og tegn, piktogrammer og symboler, bilder og illustrasjoner, film og animasjoner, men også forskjellig slags signalering, for eksempel semafor, tegnspråk og bildetelefoni. Faget berører derfor en rekke felt, kommunikasjon generelt, men også informasjon, billedkunst og reklame såvel som teknologi, fysiologisk optikk og psykologi. Selve begrepet kommer fra engelsk der «visual communication» særlig brukes om fagene illustrasjon og grafisk design.

Visuell kommunikasjon som fag

Visuell kommunikasjon omfatter billedlig informasjonsformidling i vid forstand. Begrepet brukes imidlertid særlig om trykksaker og digitale medier (webdesign) – både utforminga av innholdet (illustrasjoner, typografi og grafisk design) og selve produksjonen (grafisk industri og liknende). Såvel blader, bøker og profilprodukter som TV og Internettet er eksempler på kommunikasjonsformer der den visuelle utforminga påvirker hvordan budskapet skal nå mottakeren. Selve formen blir derfor viktig for hvordan innholdet blir formidlet.
I Norge er det flere høyskoler som underviser i visuell kommunikasjon i trykte og elektroniske medier. For eksempel har Høgskolen i Gjøvik, Universitetet i Sørøst-Norge i Drammen, Kunsthøgskolen i Oslo (Tidligere Statens håndverks- og kunstindustriskole) og Kunst- og designhøgskolen i Bergen avdelinger for visuell kommunikasjon. Det samme har flere private fagskoler, blant andre Noroff, Norges Kreative Fagskole, Westerdals School of Communication og Idefagskolen. I tillegg har Handelshøyskolen BI og Høgskolen i Oslo dette som enkeltfag.
Taphina

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Arten er utbredt i Sørøst-Asia.
Jaipur (distrikt)

Demografi

Ved folketellingen i 2011 var det 6 663 971 innbyggere i distriktet, mot 5 251 071 i 2001. Den urbane befolkningen utgjør 52,51 % av befolkningen.
Barn i alderen 0 til 6 år utgjorde 13,72 % i 2011 mot 17,51 % i 2001. Antallet jenter i den alderen per tusen gutter er 859 i 2011 mot 899 i 2001.
GendBuntu

GendBuntu er en Linux-distribusjon som er basert på Ubuntu. Distribusjonen benyttes av det franske Gendarmerie nationale.
Første versjon ble lansert i 2008. Siste versjon er 12.04 som ble lansert i desember 2012.
Grunnkretser i Frogn kommune

Grunnkretser i Frogn kommune er delområder og grunnkretser som seksjonerer Frogn kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Commodore International

Fortsettelse

Varemerket «Commodore» har blitt solgt flere ganger i ettertid og har siden blitt tatt i bruk igjen.
Commodore utvikler idag ting som personlige mediaspillere, og har tidligere laget brennbare CD-plater og MP3-spillere.
"Commodore PET" er i 2015 tilbake som en smarttelefon, denne vil kunne spille blant annet Commodore 64 spill. Smarttelefonen blir utviklet av Commodore Business Machines Limited.
Willy Valentinsens vei

Willy Valentinsens vei er en vei som ligger mellom Monrad Mjeldes vei og Riplegården på Laksevåg i Bergen.
Veien fikk i 1947 sitt navn etter mekanikerlærlingen og motstandsmannen Willy Valentinsen, som ble skutt på Nøstetorget under en razzia i Bergen 5. desember 1944.
General Orlov

Noe fakta

Alder: Ca. 46 år
Yrke: General i Den sovjetiske hær
Tilknytning: Den sovjetiske hær, Kamal Khan
Status: Død
Geir Ludvig Fevang

Karriere

Spilte som barn og ungdom for Fevang og Runar i Sandefjord.
Hans første proffkontrakt var med Sandefjord Fotball, han gikk deretter til Start foran 2006-sesongen. I september 2010 ble han utenlandsproff da han signerte en treårskontrakt med den belgiske klubben Lokeren. I mars 2012 signerte han for Haugesund, hvor han spilte i tre sesonger. Etter 2014-sesongen vendte hjem igjen til Sandefjord Fotball .
Fevang har spilt 227 kamper for SF, kun keeperen Espen Bugge Pettersen (263 kamper) og Samuel Isaksen (228 kamper) har spilt flere kamper for klubben.
Randsfjordbanen

Historikk

Den 11. juni 1863 vedtok Stortinget med 65 mot 44 stemmer å bygge banen. Den 31. oktober 1866 ble første del av strekningen åpnet. Den knyttet Vikersund og Drammen sammen. Den 1. desember 1867 ble så Skjærdalen på Tyristrand knyttet til strekningen. Etter hvert ble også arbeidene med å bygge en jernbanestasjon på Hønefoss ferdig, og den 12. oktober 1868 kunne toget rulle helt fra Drammen til Randsfjord stasjon ved Randsfjorden. Randsfjordbanen var den femte jernbanestrekningen i landet.
Sidelinjene til Kongsberg åpnet 10. november 1871, til Krøderen 28. november 1872, og Sperillbanen kom i drift 2. august 1926. Persontrafikken på Krøderbanen ble lagt ned 19. januar 1958 og banen er nå museumsjernbane.
I 1909 ble det bygget ny trasé for Bergensbanen fra Hønefoss til Roa på østsiden av Randselva med ny stasjon på Jevnaker, ca. 1 km fra den gamle endestasjonen. Den nye stasjonen tok snart over mye av trafikken fordi den hadde en gunstigere beliggenhet i forhold til Hadeland Glassverk og sagbrukene i nærheten. Samme år ble Randsfjordbanen utvidet til normalspor.
Randsfjordbanens strekning mellom Drammen og Hønefoss ble elektrifisert i to etapper. Drammen-Hokksund ble elektrifisert i 1929 sammen med Sørlandsbanen ned til Kongsberg. Resten av strekningen opp til Hønefoss var elektrifisert i 1959.
Persontrafikken mellom Hønefoss og Randsfjord ble nedlagt i 1933, gjenopptatt 1944 og endelig nedlagt 26. mai 1968, etter 100 års drift. Øvre del av Randsfjordbanen ble nå en ren godsbane. Linjen ble forkortet ved Bergermoen 1. januar 1981. I 1984 ble skinnegangen på strekningen mellom Bergermoen og Randsfjord fjernet, til fordel for cirka to kilometer gang- og sykkelvei på traséen.
I 2001 ble lokaltrafikken mellom Hokksund og Hønefoss innstilt på grunn av svake passasjertall. I 2003 ble trafikken gjenopptatt, men innstilt igjen i 2004.
Siden 4. april 2011 har strekningen Hønefoss – Hen status som skifteområde underlagt Hønefoss stasjon.
Dronningens personlige kanadiske flagg

Dronningens personlige kanadiske flagg er flagget for Elisabeth II i rollen som dronning av Canada. Flagget ble innført i 1961. Det er basert på Canadas riksvåpen og består av fem felter. De tre første feltene er identiske med det britiske kongelige flagg og har felter for England, Skottland og Irland, mens det fjerde feltet er byttet ut med Frankrikes tre fleur-de-lis, gull på blått felt. De fire feltene står for de europeiske folkene som anses som grunnleggere av Canada: engelskmenn, skotter, irer og franskmenn. Den nederste tredjedelen av flagget har tre lønneblader, symbol for Canada, røde på hvitt felt. I midten står det en blå skive med dronning Elisabeth IIs monogram. Flagget er i størrelsesforholdet 1:2.
Dronningens personlige kanadiske flagg benyttes på bygninger, kjøretøyer og fartøyer for å indikere statsoverhodets nærvær. Flagget ble først benyttet under dronningens besøk i Canada i 1964.
De daglige utøvelsen av rollen som statsoverhode ivaretas av Canadas generalguvernør og for denne finnes et eget flagg.
Det regner kjøttboller 2

Om filmen

Filmen er en oppfølger til Det regner kjøttboller (2009). Den er regissert av Cody Cameron og Kris Pearn, skrevet av John Francis Daley og Jonathan M. Goldstein, og har Bill Hader, Anna Faris og Andy Samberg blant hovedstemmene.
Filmen har norsk premiere 17. januar 2014.

Handling

Oppfinneren Flint Lockwood blir oppsøkt av sitt idol, selveste Chester V, til å bli med i The Live Corp Company, hvor de beste oppfinnerne i verden har sin base. Etter et tøft liv hittil, ser alt endelig ut til å ordne seg for Flint. Men så forandrer alt seg igjen, når det viser seg at Flints oppfinnelse, som omgjør vann til mat, fortsatt er aktiv. Og den har utviklet seg til å farligere siden sist, for matrettformede, gigantiske, levende dyr kommer nemlig til liv gjennom maskinen. Flint og vennene hans blir dermed sendt for å redde verden nok en gang.
Pwyll (krater)

Nedslagskrateret Pwyll (oppkalt etter Pwyll fra walisisk mytologi) antas å representere en av de yngste formasjonene på overflaten til jupitermånen Europa.
Dismal Mountains

Dismal Mountains er en gruppe nunataker om lag 65 km sørvest for Rayner Peak i Enderby Land i Antarktis.
Nunatakene ble fotografert av ANARE (Australian National Antarctic Research Expeditions) i 1956 og kartlagt av G.A. Knuckey i løpet av en hundesledetur fra Amundsen Bay til Mawson-stasjonen i desember 1958. De fikk dette navnet fordi fjellene ofte er dekket av skyer. Dismal er et engelsk ord for «(mørk og) trist».
Compton-spredning

Compton-spredning er innen fysikken en prosess hvor røntgenstråling eller gammastråling blir spredt av et fritt elektron. Den amerikanske fysiker Arthur Holly Compton viste eksperimentelt i perioden 1921 - 1923 at bølgelengden til den spredte strålingen blir lengre enn bølgelengden til den innkommende strålingen. Den ble også funnet å variere med spredningsvinkelen. Dette fenomenet ble snart omtalt som Compton-effekten. Disse målingene var i klar motstrid med klassisk fysikk hvor denne prosessen kalles Thomson-spredning og gir ingen forandring av bølgelengden.
Compton kunne forklare sine observasjoner ved å anta at strålingen besto av fotoner som Albert Einstein tidligere hadde foreslått. Hvert slikt kvant med lys har energien E = hν hvor h er Plancks konstant og ν frekvensen til strålingen. I kollisjonen blir fotonet spredt til siden samtidig som elektronet blir spredt til den motsatte siden. Fotonet taper derfor energi og får lavere frekvens og dermed lengre bølgelengde som Compton kunne beregne ved sin antagelse. Han fant full overensstemmelse med målingene sine. Han hadde dermed vist at elektromagnetisk stråling også kunne beskrives som partikler med en bestemt energi og impuls. Dette var et viktig teoretisk og eksperimentelt skritt i etableringen av kvantemekanikken og Compton ble belønnet med Nobelprisen i fysikk allerede i 1927.
Mer nøyaktige målinger av spredningstverrsnittet for prosessen i de følgende årene ga resultater som ikke stemte med teoretiske beregninger. Etter at den engelske fysiker Paul Dirac hadde funnet sin relativistiske bølgeligning for elektronet i 1928, ble denne benyttet til å på nytt beregne spredningstverrsnittet for Compton-spredning. Allerede i 1929 kom resultatet som kalles Klein-Nishina-tverrsnittet, og den viste seg å gi god overensstemmelse med målingene. På den måten spilte Compton-spredning en viktig rolle i de første årene ved etableringen av moderne kvanteelektrodynamikk.
Den inverse prosessen hvor et foton med lav energi kolliderer med et høyenergetisk elektron slik at det spredte fotonet får høy energi, kalles inverse Compton-spredning og er viktig innen astrofysikken. På den måten kan det for eksempel produseres høyenergetiske fotoner fra sorte hull eller gi forandringer i den kosmiske bakgrunnsstrålingen ved at den påvirkes av høyenergetiske elektroner i galaksehoper.

Spredningstverrsnitt

Det spredte fotonet kommer ut i en retning gitt ved vinkelen θ. Formelen til Compton sier ingenting om intensiteten av den spredte strålingen i forskjellige retninger, det vil si som funksjon av denne spredningsvinkelen. Denne intensiteten eller brøkdel av fotoner som blir spredt i en gitt retning, kan uttrykkes ved det differensielle spredningstverrsnittet dσ/dΩ for prosessen. Her er dΩ = 2π sinθdθ det differensielle romvinkelelementet som angir retningen til den spredte strålingen som vil være symmetrisk fordelt rundt retningen til den innkommende strålingen.
Goat Tavern

The Goat  er et vertshus i Kensington, London, i Kensington High Street som går tilbake til 1695. Det er der den engelske serimorder John George Haigh, "Acid  Bath Murderer", møtte sitt første offer.

Historie

The Goat er den eldste gjenværende pub på Kensington High Street. Det ble bygget i 1695. Området hadde blitt en vanlig øst-vest rute da Kong William bygget Kensington Palace og the Goat var den første store bygningen på denne nye gjennomfartsåren. Det ble bygget som en kafé, men i 1702 ble den en pub. I 1707 ble den kjøpt av den lokale menigheten for 80 pund av midler fra legater testamentert av to kvinner som hadde satt av midler til utdanning og støtte til de fattige. Inntekten fra puben ble deretter brukt til å støtte den fattige og en skole i Kensington i 1645. Det ble foretatt omfattende endringer i 1880. Rundt 1896 ble en ny pub tegnet av malerne Beggarstaffs som hadde sitt studio i Kensington på den tiden. Dette fortsatte inn i 1900-tallet og imponerte den lokale kunst-fan, Oliver Brown].

John George Haigh, Acid  Bath Murderer "

I 1944 møtte tilfeldigvis en engesk massemorder, John George Haigh, senere kjent som"Acid Bath Muederer" William McSwan i The Goat.. McSwann var den velstående eieren av spillehaller, Haigh hadde jobbet som sjåfør i 1936, for ham før han tilbragte en tid i fengsel for bedrageri.
De møttes på The Goat igjen 9. september, da de tok noen glass vin og et måltid. Deretter tok Haigh McSwan med seg til sitt verksted i nærheten, på Gloucester Road (nå er kjelleren av en av Kentucky Fried Chicken spisesteder.). Han knuste McSwans skalle med et flipperspill-bord, og dumpet hans kropp i en 40-liters beholder som han fylte med svovelsyre. Haigh drepte McSwan foreldre nesten et år senere, og oppløste likene deres i svovelsyre andre steder, før han tok McSwan's identitet og solgte alle foreldrenes eiendeler.

Hemmelige tunneler til Kensington Palace

Det går mange rykter om tunneler som forbiner puben med Kensington Palace, som den vender, og selv om det er omfattende hvelv under veien, og kanskje tunneler, går ingen tunnel til selve Palasset. Ingen er ennå ikke funnet.

I Dag

Puben er nå eid av Taylor Walker pub-kjeden.
Yuval Weinberg

Biografi

Yuval Weinberg har mastergrad fra Norges musikkhøgskole med Grete Pedersen som lærer. Han har en bachelorgrad i kordireksjon fra musikkhøgskolen Hanns Eisler i Berlin, der han ble undervist av professor Jörg-Peter Weigle. Weinberg startet musikkutdanningen i ung alder, som pianoelev og sanger i det Israelske ungdoms- og barnekoret Li-Ron. Videre studerte han orkesterdireksjon med Yi-An Xu ved musikkskolen Buchmann-Mehta ved universitetet i Tel-Aviv, der han mottok stipend for sine utmerkede prestasjoner.
I Berlin jobbet Weinberg med flere kammerkor, som Neuer Chor Berlin, Enchore og Hortus vocalis (der han er kunstnerisk leder).
Weinberg har vært gjestedirigent for profesjonelle kor som Det Norske Solistkor, det bayerske radiokoret og Berlins filharmoniske kor.

Utmerkelser

Weinberg har tatt i mot flere priser som dirigent, inkludert prisen som juryens utvalgte under den 7. internasjonale konkurransen for unge kordirigenter i St. Petersburg (2013) og førstepremien under den 6. internasjonale kordireksjonskonkurransen Towards Polyphony i Wrocław i Polen (2014).
Siden 2014 har han vært stipendiat ved «Dirigentenforum» (det tyske musikkrådets dirigentforum). Som en del av dette programmet, i tillegg til andre mesterklasser og prosjekter, har han jobbet med flere profesjonelle kor, som Berlins radiokor, det svenske radiokoret, MDR radiokor, NDR radiokor og det tyske Operakoret i Berlin.
I 2017 vant han dirigentprisen under den 15. internasjonale kammerkorkonkurransen i Marktoberdorf, der han også vant med Kammerkoret NOVA.
Pteruthius

Biologi

Artene i Pteruthius blir omkring 11,5–20 cm lange og veier gjerne 10–48 g. Alle har kort, kraftig nebb med en karakteristisk krok på tuppen av overnebbet. Utfargingen av fjærdrakten varierer mellom kjønnene (kjønnsdimorfisme) og artene. Vokaliseringen er enkel og monoton.

Taksonomi

Pteruthius ble tidligere klassifisert i timalfamilien (Timaliidae), men det viste seg å være feil. Den ble flyttet til vireofamilien etter at genetiske studier demonstrerte at gruppen var basale vireoer.
Ifølge Jønsson et al. (2016) splittet trolig Pteruthius fra resten av gruppen for omkring 23 millioner år siden. På grunn av relativt stor genetisk avstand til resten av vireofamilien har noen ytret at Pteruthius kanskje bør plasseres i sin egen familie, men dette savner i øyeblikket allmenn aksept.
Eglin Air Force Base

Eglin Air Force Base er en av det amerikanske flyvåpens flystasjoner, og ligger rett ved Valparaiso i Florida. Den er en av verdens største flyplasser, og er hjem for nærmere 50 avdelinger innenfor det amerikanske flyvåpen. Basen dekker et landområde på 1 875 km².
Flystasjonen er oppkalt etter oberstløytnant Frederick I. Eglin.
Waylon

Bakgrunn

Waylon startet karrieren i 1995 da han sang «Harry Stallion» under barneprogrammet Telekids i Nederland. Allerede som ungdom var han inspirert av countrymusikk, og han spilte trommer i bandet West Virginian Railroad. I 1997 ble han signert av EMI og dro til Nashville for å spille inn et album, men albumet ble aldri fullført.
I 2001 bodde han i USA i ett år, der han også opptrådte sammen med idolet sitt, Waylon Jennings. Da Jennings døde i 2002, dro Waylon tilbake til Nederland der han sluttet seg til coverbandet Santa Rosa og senere i bandet Millstreet. I 2008 deltok han i talentshowet Holland's Got Talent på tv-kanalen SBS 6. Han endte til slutt på en andreplass i konkurransen.
28. august 2009 slapp han debutplaten Wicked Ways som nådde en tredjeplass på den nederlandske albumlisten. Hans andre studioalbum After All ble utgitt 4. november 2011. 
Sammen med artisten Ilse DeLange utgjorde han duoen The Common Linnets som representerte Nederland i Eurovision Song Contest 2014. Duoen fremførte sangen «Calm After the Storm» som endte på andreplass, Nederlands beste plassering på 39 år – siden seieren med «Ding-a-dong» i 1975. I 2018 representerte han Nederland i Eurovision Song Contest for andre gang, denne gang på egen hånd med låten «Outlaw in 'Em». Sangen endte til slutt på 18. plass i finalen.
Underworld

Underworld er en actionfilm fra 2003, regissert av Len Wiseman. Den handler om en konflikt mellom vampyrer og varulver.

Handling

En krig mellom vampyrer og varulver har vart i tusener av år. Selene (Kate Beckinsale) er en såkalt death dealer, med andre ord en vampyr som e født til å jakte ned og slakte varulvene (Lykantroper). Hun kommer over Michael Corvin (Scott Speedman) som har nøkkelen til å slutte krigen, men for å få gjort det, må hun velge hvem hun skal alliere seg med og bryte alle regler...

Produksjon

Filmen ble spilt inn i Budapest i Ungarn. Den hadde et mye lavere budsjett enn etterfølgeren.
Køge kraftvarmeverk

Køge kraftvarmeverk er et varmekraftverk utenfor Køge sør for København i Danmark. Dette anlegget er et såkalt kraftvarmeverk som utnytter inntil 90% av energien i det fossile brenselet, ved at spillvarmen utnyttes til levering av fjernvarme (prosessvarme) til industrien. Operatør er DONG Energy. 
Brenselskilden er biomasse i form av treflis. Kraftvarmeverket produserer 26 MW elektrisitet og 81 MJ/sek fjernvarme.
Konstantin Savitskij

Oppvekst

Savitskij-familien bodde i bygget der Taganrog gymnas holdt til. Familiefaren arbeidet som lege på gymnaset, som var en skole for gutter. Tidlig i barndommen viste Savitskij interesse for maling. Familien leide et sommerhus i Frankovka. Når han var på stranden mot Azovhavet sammen med foreldrene, likte han å lage skisser. Tegnetimene på gymnaset var av hans kjæreste stunder.
Livet endret seg uventet for tenåringen Savitskij da han gikk i femte klasse på Taganrog gymnas. Begge foreldrene døde brått. Savitskij flyttet til en onkel som bodde i dagens Latvia. Der gikk han på en privat kostskole inntil han fullførte skolen i 1862 og reiste til St. Petersburg.

Peredvizjniki og realisme

I St. Petersburg begynte Savitskij ved Det keiserlige kunstakademiet. Han utmerket seg tidlig som en av de beste studentene på akademiet. Maleriene hans i studietiden ble belønnet med sølvmedaljer, og for sitt bilde Kain og Abel (1871) mottok han en gullmedalje. Personlige kontakter med fremstående representanter i den russiske kulturverden, for eksempel Ilja Repin, Ivan Sjisjkin, Viktor Vasnetsov, Mark Antokolskij, Stasov og Nikolai Karamzin hadde stor innflytelse på den unge kunstnerens utvikling. 
Etter fullførte kunststudier i hjemlandet oppholdt han seg to år utenlands. Vel hjemkommet ble Savitskij medlem av Peredvizjniki-gruppen, en samling russiske realist-malere som i protest mot akademiske restriksjoner dannet et kunstnerkooperativ som drev vandreutstillinger fra 1870. Kunstverket Linjearbeid på jernbanen var et av de første maleriene viet arbeiderklassens livsvilkår. Titlene på kunstverkene hans, slik som Mistet alle sine eiendeler i brannen, Til krig, Gjetere, Krutsjnik og Gatespråk ved skranken viser hvilken retning kunsten hans utviklet seg i.
Maleren Savitskij la ned mer enn 20 års arbeide på undervisning av malerkunst på kunstskoler i Moskva, St. Petersburg og Penza. I 1897 fikk Konstantin Savitskij stilling ved Det keiserlige kunstakademiet.
Lagdo-demningen

Lagdo-demningen er en demning i elva Benue langt nord i det vestafrikanske landet Kamerun. Demningen har vannkraftformål, og vanntilførsel til irrigasjon i landet. Den planlegges rehabilitert og muligens forhøyet for å hindre oversvømmelser. I 2007 inngikk Nigeria avtale om å kjøpe kraft fra anlegget.
Demningen har installert et vannkraftverk med 84 MW ytelse. Demningen er 308 meter lang, og det oppdemmede magasinet er på 586 km²